Ukrainas president Zelenskyj hyller landslaget etter dramaet som ga EM-plass
(Ukraina–Island 2–1) Volodymyr Zelenskyj takker det ukrainske landslaget for at de ga landet store følelser.   Ukrainas president Volodymyr Zelenskyj skriver med følelser og glede på Twitter/X.  «Takk, gutter. Takk, laget. For store følelser hos hele landet. For den viktige seieren og for å nå EM. Og for å bevise nok en gang: Alltid når Ukraina står overfor vanskeligheter, så gir vi ikke opp, vi fortsetter å kjempe. Ukrainere vinner,» skriver Zelenskyj.  Han fortsetter:  «I tider når fienden prøver å ødelegge oss, så viser vi hver dag at ukrainere er og vil være. (...). Takk for seieren. Ære være Ukraina.» Åge Hareide har vonde fotball-minner fra sitt siste møte med Ukraina. Han trakk seg som norsk landslagssjef etter 0–1-tapet for Ukraina i 2008. Nå gikk det galt igjen.  – Alltid frustrerende å tape på slutten. Jeg håpet at vi kunne nå ekstraomganger, men de presser oss bakover. Men vi skaper sjanser til å få en utligning. Jeg er veldig stolt av guttene og laget, sier Åge Hareide i et intervju med rettighetshaver.  Men det startet bra.  Island scoret i 1. omgang, da Albert Gudmundsson skjøt ballen elegant i mål etter et par formidable dragninger, men det var likevel Ukraina som var det beste laget i 1. omgang.  Kampen ble på grunn av krigen i Ukraina spilt på nøytral bane i polske Wroclaw, om lag 53 mil fra grensen til Ukraina. Tidligere tirsdag kveld overrasket Georgia, da de leverte en sensasjon mot Hellas. Etter pause herjet Ukraina. Og etter åtte minutter skjedde det som på en måte måtte skje, Ukraina og Viktor Tsygankov scoret. Det var et godt skudd med venstrefoten, litt utenfor keeper Hakon Rafn Valdimarssons rekkevidde.  Og etter 64 minutter kom Martin Ødegaards lagkamerat Oleksandr Zinchenko på banen. Ukrainas kaptein satte ytterligere fart på de gule.  Ukraina fortsatte å presse. Det var ett lag på banen. Men etter 75  minutter våknet Island igjen og leverte to kjempeangrep og var nære scoring. På sidelinjen var Åge Hareide, han pekte fremover. Og det så ut til å hjelpe. For plutselig var det fart på føttene til spillerne fra Island igjen. De løp fremover.  Men etter 83 minutter hadde Ukraina snudd kampen. Chelsea-stjernen Mykhailo Mudryk scoret på et fint langskudd.  Dette var kampen Hareide ikke skulle lede. Det er mange kamper Hareide ikke skulle ledet. Han har lagt opp en rekke ganger.  I Juni 2013 fikk han jobb utenfor fotballen og sa at han var ferdig som fotballtrener for godt.  Så feil kan man ta, for slik gikk det:  Hareide har kontrakt med Island videre. I januar forlenget han med øy-landet til 2025. 
Ukraina slo Island 2-1 i EM-kvalifiseringen tirsdag kveld og Åge Hareide får ikke et nytt mesterskap denne gangen. Island tok ledelsen med Albert Gudmundsson som scoret, men Ukraina dominerte og snudde kampen Hareide har hatt en lang karriere med mange comeback som trener, han skal etter planen fortsette å trene Island til 2025